b'\n_START_ARTICLE_\n2008 m. neramumai Tibete\n_START_PARAGRAPH_\n2008\xc2\xa0m. neramumai Tibete arba taip pat \xc5\xbeinomas kini\xc5\xa1kas pavadinimas 3-14 riau\xc5\xa1\xc4\x97s\xc2\xa0\xe2\x80\x93 mai\xc5\xa1t\xc5\xb3, protest\xc5\xb3 ir demonstracij\xc5\xb3 serija, kuri prasid\xc4\x97jo Tibeto sostin\xc4\x97je Lasoje ir paplito po kitas Tibeto sritis bei vienuolynus, esan\xc4\x8dius u\xc5\xbe Tibeto autonominio regiono rib\xc5\xb3. Neramumai prasid\xc4\x97jo nuo Tibeto nacionalinio sukilimo dienos min\xc4\x97jimo, o kovo 14 d. peraugo \xc4\xaf vienuoli\xc5\xb3 protestus gatv\xc4\x97se, riau\xc5\xa1es, padegimus ir \xc5\xbeudynes. Tibetie\xc4\x8diai, dalyvaujantys neramumuose, daugiausia nukreip\xc4\x97 smurt\xc4\x85 prie\xc5\xa1 hani\xc5\xb3 ir huj\xc5\xb3 civilius gyventojus. Policija \xc4\xafsiki\xc5\xa1o tam, kad u\xc5\xbestot\xc5\xb3 keli\xc4\x85 tolesniam konflikto eskalavimui. Tuo pa\xc4\x8diu metu, kaip atsakas \xc4\xaf neramumus Tibete, prasid\xc4\x97jo protestai \xc5\xa0iaur\xc4\x97s Amerikos ir Europos miestuose. 18 Kinijos ambasad\xc5\xb3 ir konsulat\xc5\xb3 buvo u\xc5\xbepulti._NEWLINE_Kinijos administracijos nuomone neramumai Tibete buvo motyvuoti separatizmu ir juos suorganizavo Dalai lama. Tuo tarpu, Dalai Lama paneig\xc4\x97 kaltinimus ir parei\xc5\xa1k\xc4\x97, kad neramumai prasid\xc4\x97jo d\xc4\x97l plataus nepasitenkinimo Tibete. Tais pa\xc4\x8diais metais Kinijos Liaudies Respublikos Vyriausyb\xc4\x97 ir Dalai Lama nuo gegu\xc5\xbe\xc4\x97s 4 d. iki liepos 1 d. sureng\xc4\x97 derybas riau\xc5\xa1es aptarti._NEWLINE_Neramum\xc5\xb3 metu Kinijos vald\xc5\xbeia ne\xc4\xafleido \xc4\xaf region\xc4\x85 u\xc5\xbesienio ir Honkongo \xc5\xbeiniasklaidos._NEWLINE_Vakar\xc5\xb3 \xc5\xbeiniasklaida sp\xc4\x97liojo, kad neramumai Tibete tur\xc4\x97s \xc4\xaftakos 2008\xc2\xa0m. Pekino olimpini\xc5\xb3 \xc5\xbeaidyni\xc5\xb3 lankomumui, ta\xc4\x8diau tai nepasitvirtino.'